CELEX: 62017CA0330
Language: bg
Date: 2018-11-15 00:00:00
Title: Дело C-330/17: Решение на Съда (пети състав) от 15 ноември 2018 г. (преюдициално запитване от Bundesgerichtshof — Германия) — Verbraucherzentrale Baden-Württemberg e.V./Germanwings GmbH (Преюдициално запитване — Регламент (ЕО) № 1008/2008 — Член 2, точка 18 — Член 23, параграф 1 — Транспорт — Общи правила за извършване на въздухоплавателни услуги в Европейския съюз — Информиране — Посочване на крайната цена, която трябва да се заплати — Включване на въздухоплавателните тарифи в крайната цена, която трябва да се заплати — Задължение за посочване на въздухоплавателните тарифи в евро или в местна валута — Избор на релевантната местна валута — Критерии за привързване)

14.1.2019   
            
            
               BG
            
            
               Официален вестник на Европейския съюз
            
            
               C 16/16
            
         
      Решение на Съда (пети състав) от 15 ноември 2018 г. (преюдициално запитване от Bundesgerichtshof — Германия) — Verbraucherzentrale Baden-Württemberg e.V./Germanwings GmbH
      (Дело C-330/17) (1)
      
      ((Преюдициално запитване - Регламент (ЕО) № 1008/2008 - Член 2, точка 18 - Член 23, параграф 1 - Транспорт - Общи правила за извършване на въздухоплавателни услуги в Европейския съюз - Информиране - Посочване на крайната цена, която трябва да се заплати - Включване на въздухоплавателните тарифи в крайната цена, която трябва да се заплати - Задължение за посочване на въздухоплавателните тарифи в евро или в местна валута - Избор на релевантната местна валута - Критерии за привързване))
      (2019/C 16/19)
      Език на производството: немски
      
         Запитваща юрисдикция
      
      Bundesgerichtshof
      
         Страни в главното производство
      
      
         Ищец: Verbraucherzentrale Baden-Württemberg e.V.
      
         Ответник: Germanwings GmbH
      
         Диспозитив
      
      Член 23, параграф 1 от Регламент (ЕО) № 1008/2008 на Европейския парламент и на Съвета от 24 септември 2008 година относно общите правила за извършване на въздухоплавателни услуги в Общността във връзка с член 2, точка 18 от този регламент следва да се тълкува в смисъл, че когато посочват въздухоплавателните тарифи за вътрешнообщностните въздухоплавателни услуги, въздушните превозвачи, които не изразяват тези тарифи в евро, трябва да изберат местна валута, която е обективно свързана с предлаганата услуга. Такава е по-специално валутата, която е законно платежно средство в държавата членка, в която се намира мястото на излитане или мястото на пристигане на съответния полет.
      Така в случай като разглеждания в главното производство, при който въздушен превозвач, установен в държава членка, чието законно платежно средство е еврото, предлага по интернет въздухоплавателна услуга с място на излитане на съответния полет в друга държава членка, чието законно платежно средство е валута, различна от еврото, въздухоплавателните тарифи могат, ако не са изразени в евро, да бъдат посочени във валутата, която е законно платежно средство в последната държава членка.
      
         (1)  ОВ C 293, 4.9.2017 г.